སྐྱབས་རྗེ་སྨན་རིའི་ཁྲི་འཛིན་༣༤པ་ལུང་རྟོགས་ཟླ་བ་དར་རྒྱས་རིན་པོ་ཆེ་མཆོག་ནི།བོད་ཕྱི་ནང་གཉིས་སུ་གཡུང་དྲུང་བོན་གྱི་མདོ་སྔགས་སེམས་གསུམ་གྱི་གཞུང་ལུགས་དང་ཐུན་མོང་རིག་གནས་བཅས་པར་སློབ་མཐར་སོན་ནས་༸དཔལ་གཤེན་བསྟན་སྨན་རིའི་གླིང་དུ་རབ་འབྱམས་དགེ་བའི་བཤེས་གཉེན་ཆེན་པོའི་མཚན་རྟགས་བཞེས་གནང་ཡོད་པ་དང་།༢༠༡༨ཟླ་༡ཚེས་༡ཉིན་༧ཞྭ་དཀར་གཡུང་དྲུང་བོན་གྱི་བསྟན་པའི་གཙུག་རྒྱན་སྨན་རིའི་ཁྲི་འཛིན་༣༤པར་རྟགས་རིལ་བབས་ཏེ།༢༠༡༨ཟླ་བ་གཉིས་པའི་ཚེས་༢༠ཉིན་རྒྱལ་བ་སྨན་རི་བའི་མཚན་གནས་བཞེས་ཏེ།རིན་པོ་ཆེ་མཆོག་གསེར་ཁྲི་མངའ་གསོལ་གྱི་མཛད་སྒོ་དངོས་གཞི་དེ་བཞིན་སྤྱི་ཚེས་༧ཉིན་གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རི་གླིང་དུ་གནང་ཡོད་པ་རེད།།